CELEX: 62016TN0334
Language: lt
Date: 2016-06-20 00:00:00
Title: Byla T-334/16 P: 2016 m. birželio 20 d. FN, FP ir FQ pateiktas apeliacinis skundas dėl 2016 m. balandžio 11 d. Tarnautojų teismo sprendimo byloje F-41/15 DISS II, FN ir kt./CEPOL

22.8.2016   
            
            
               LT
            
            
               Europos Sąjungos oficialusis leidinys
            
            
               C 305/45
            
         2016 m. birželio 20 d. FN, FP ir FQ pateiktas apeliacinis skundas dėl 2016 m. balandžio 11 d. Tarnautojų teismo sprendimo byloje F-41/15 DISS II, FN ir kt./CEPOL
   
   (Byla T-334/16 P)
   (2016/C 305/61)
   Proceso kalba: anglų
   
      Šalys
   
   
      Apeliantai: FN (Budapeštas, Vengrija), FP (Bratislava, Slovakija), FQ (Les Fonts Benitachell, Ispanija), atstovaujami advokatų L. Levi ir A. Blot
   
      Kita proceso šalis: Europos policijos koledžas (CEPOL)
   
      Apeliantų reikalavimai
   
   Apeliantai Bendrojo Teismo prašo:
   
               —
            
            
               panaikinti [2016 m.] balandžio 11 d. Tarnautojų teismo sprendimą byloje F-41/15 DISS II, FN ir kt./CEPOL ir atitinkamai
            
         
               —
            
            
               panaikinti 2014 m. gegužės 23 d. CEPOL sprendimą Nr. 17/2014/DIR, kuriame nurodyta, kad CEPOL perkeliamas į Budapeštą (Vengrija) nuo 2014 m. spalio 1 d., ir apeliantams pranešta, kad „šio nurodymo nevykdymas bus laikomas atsistatydinimu nuo 2014 m. rugsėjo 30 d.“,
            
         
               —
            
            
               panaikinti 2014 m. lapkričio 28 d. CEPOL sprendimus atmesti apeliantų skundus dėl 2014 m. gegužės 23 d. sprendimo, pateiktus nuo 2014 m. rugpjūčio 8 d. iki 21 d.,
            
         
               —
            
            
               nurodyti CEPOL padengti apeliantų patirtą materialinę ir moralinę žalą,
            
         
               —
            
            
               nurodyti CEPOL padengti apeliantų išlaidas, susijusias su šiuo apeliaciniu skundu, ir byloje F-41/15 DISS II patirtas išlaidas.
            
         
      Apeliacinio skundo pagrindai ir pagrindiniai argumentai
   
   Grįsdami apeliacinį skundą apeliantai remiasi trimis pagrindais.
   
               1.
            
            
               Pirmasis apeliacinio skundo pagrindas susijęs su teisės klaida taikant Kitų Europos Sąjungos tarnautojų įdarbinimo sąlygų 47 straipsnį.
            
         
               2.
            
            
               Antrasis apeliacinio skundo pagrindas susijęs su teisės klaida aiškinant apeliantams ir CEPOL privalomas sutartines nuostatas ir apeliantų įgytas teises, su faktų iškraipymu, pareigos nurodyti motyvus pažeidimu, vienodo požiūrio principo pažeidimu ir teisės klaida taikant gero administravimo ir reikiamo rūpestingumo principą.
            
         
               3.
            
            
               Trečiasis apeliacinio skundo pagrindas susijęs su teisės klaida vertinant apeliantų reikalavimus atlyginti žalą.